**Anexa nr. 1**

**la Hotărârea nr. 181/2021**

**Act adițional nr. 1/\_\_\_\_\_\_\_\_\_\_\_\_\_\_\_\_**

**LA CONTRACTUL NR. 775/02.12.2020 PRIVIND DELEGAREA PRIN CONCESIONARE A GESTIUNII UNOR ACTIVITĂŢI COMPONENTE ALE SERVICIULUI DE SALUBRIZARE ÎN JUDEȚUL CLUJ, RESPECTIV DE COLECTARE ŞI TRANSPORT AL DEŞEURILOR MUNICIPALE ŞI A UNOR FLUXURI SPECIALE DE DEŞEURI****, PRECUM ȘI OPERAREA ȘI ADMINISTRAREA STAȚIILOR DE TRANSFER**

**Lot 2**

**Asociaţia de Dezvoltare Intercomunitară ECO-METROPOLITAN CLUJ,** cu sediul în Cluj-Napoca, Bld. 21 Decembrie 1989, nr. 108, județul Cluj, cod unic de înregistrare 25964150, cont RO18BRDE130SV21217421300  deschis la BRD Groupe Societe Generale , reprezentată prin Preşedinte Mînzat Marius Dorel în numele şi pe seama unităţilor administrativ-teritoriale membre:

Lot 2

Județul Cluj și unităţile administrativ teritoriale din Zona 3 de colectare: Turda, Câmpia Turzii, Băişoara, Călăraşi, Ceanu Mare, Iara, Luna, Mihai Viteazu, Moldoveneşti, Petreştii de Jos, Ploşcoş, Sănduleşti, Triternii de Jos, Valea Ierii, Viişoara

aceste unităţi administrativ-teritoriale având împreună calitatea de delegatar, denumite în cele ce urmează „**Delegatar**”, pe de o parte,

şi

**Societatea SUPERCOM S.A.**, cu sediul în Bucureşti, Sector 2, strada Gherghiţei nr. 23C, Municipiul Bucureşti., înmatriculată la Oficiul Registrului Comerţului de pe lângă tribunalul Bucureşti cu numărul J40/10046/1993, cod unic de înregistrare RO3884955, reprezentată de dl. **Ciuclea Ilie-Ionel**, având funcţia de administrator, în calitate de delegat, denumită în cele ce urmează „**Delegat**”, pe de altă parte,

Denumite în continuare împreună „**Părţile**” şi separat „**Partea**”,

Au convenit încheierea prezentului Act Adițional la Contractul nr. 775/02.12.2020 (denumit în continuare Contractul), conform termenilor şi condiţiilor stipulate în cele ce urmează:

**PREAMBUL**

1. Prin documentaţia de atribuire a Contractului s-a reglementat o perioadă tranzitorie, până la punerea în funcţiune a CMID Cluj-Napoca, după cum urmează:

1. Până la punerea în funcţiune a instalaţiilor din cadrul CMID Cluj-Napoca, toate deşeurile din zona 3 Mihai Viteazu vor fi direcţionate din staţia de transfer Mihai Viteazu spre instalaţia de stocare temporară/tratare operată de RADP Cluj-Napoca, autorizată din punct de vedere al protecţiei mediului ( cu excepţia deşeurilor reciclabile care pot fi valorificate direct de operator). Imediat după punerea în funcţiune a instalaţiilor din cadrul CMID Cluj-Napoca, deşeurile vor fi direcţionate spre aceste instalaţii, conform cu cele precizate mai sus ( Anexa 4 a Caietului de Sarcini, care constituie Anexa 1 a Contractului)
2. De asemenea, pentru perioada tranzitorie până la intrarea în funcţiune a CMID Cluj-Napoca, se vor prezenta în oferta financiară, fişe de fundamentare a tarifelor pentru următoarele tarife:
3. Tarif tranzitoriu pentru colectarea deșeurilor reciclabile de la populația din mediul urban – TTurec
4. Tarif tranzitoriu pentru colectarea deșeurilor reziduale și biodegradabile de la populația din mediul urban – TTurez
5. Tarif tranzitoriu pentru colectarea deșeurilor reciclabile de la populația din mediul rural – TTrrec
6. Tarif tranzitoriu pentru colectarea deșeurilor reziduale și biodegradabile de la populația din mediul rural - TTrrez
7. Tarif tranzitoriu pentru colectarea deșeurilor reciclabile similare (inclusiv de la administratorii de piețe și organizatorii de evenimente)- TToprec
8. Tarif tranzitoriu pentru colectarea deșeurilor reziduale și biodegradabile similare (inclusiv de la administratorii de piețe și organizatorii de evenimente) – TToprez
9. Tarif tranzitoriu pentru colectarea, transportul, tratarea și eliminarea deșeurilor de construcții-demolări la solicitare (inclusiv deșeurile abandonate de construcții-demolări) – TTC-D
10. Tarif tranzitoriu pentru Operarea și administrarea stațiilor de transfer\_TTST

Ofertanţii vor prezenta în ofertele lor financiare, propunerile lor justificate pentru fiecare din tarifele menţionate la punctele a)-k), cât şi cele de la punctele l)-s) în lei/tonă.

Evaluarea factorului de evaluare “preţul ofertei” se va realiza pe baza tarifelor de la a)-k).

1. În ce priveşte tariful pentru operarea şi administrarea staţiei de transfer Mihai Viteazu, în Oferta Financiară depusă de Delegat (ce constituie Anexa 2 a Contractului), la fundamentarea tarifului s-a avut în vedere întreaga cantitate de deşeuri care va fi adusă la staţia de transfer, respectiv atât deşeurile ce vor fi colectate de Delegat cât şi cele care vor fi aduse de operatorii care vor colecta deşeurile stradale și cei care vor colecta deşeurile din parcuri si grădini.
2. Cantităţile totale de deşeuri au fost indicate în formularul ”Metodologie \_ calcul \_ valoare \_ contract \_ Anexa \_ F21\_rev”, parte din documentaţia de atribuire aferentă procedurii de atribuire a Contractului.
3. Activitatea de administrare şi operare a staţiei de transfer include, potrivit secţiunii 5.1.4 din Studiul de oportunitate aferent procedurii de atribuire a Contractului, gestionarea tuturor categoriilor de deșeuri în cadrul stațiilor de transfer, de la intrarea pe poarta stației, până la ieșirea către instalațiile de tratare (descărcare din autogunoiere compactoare în containere/presa, încărcare containere pe camioane de transport) […]
4. Pentru fundamentarea tarifului pentru operarea staţiei de transfer, prin documentaţia de atribuire a Contractului ( Anexa 2 la Formularul de ofertă F21- tarifele indicate la literele k) şi s) ), s-a prevăzut: Pentru calculul acestui tarif, se vor lua în considerare toate cantitățile de deșeuri care intră în stația de transfer: atât cele aduse de operatorul de colectare și transport (care va administra și stația de transfer) cât și de operatorii de colectare a deșeurilor stradale deșeurilor din parcuri și grădini de pe raza fiecărei zone aferentă lotului.
5. Însă, pentru deşeurile colectate de Delegat, costurile aferente operării staţiei de transfer sunt incluse în fundamentarea celorlalte tarife, pentru colectarea şi transportul deşeurilor, aşa cum reiese din fişele de fundamentare ale acestor tarife cuprinse în Oferta Financiară ce constituie Anexa 2 a Contractului. Conform documentaţiei de atribuire a Contractului (Instrucţiunile cuprinse în Anexa 2 la Formularul de ofertă F21): După cum este precizat în fișele de fundamentare a tarifelor pentru categoriilor de deșeuri menționate mai sus costul pentru operarea/administrarea stațiilor de transfer este inclus in acestea la cap. 5.1 Cheltuieli în cadrul stației de transfer. Ofertanții vor completa și o fișă de fundamentare a Tarifului pentru operarea/administrarea stațiilor de transfer - TST în vederea justificării liniei cu cheltuielilor în cadrul stației de transfer (cheltuielile aferente operării stației de transfer) incluse în aceste tarife.
6. Cantităţile care trebuie avute în vedere pentru tariful de operare a staţiei de transfer au fost defalcate la pct. 20 din cadrul răspunsului consolidat la solicitările de clarificări nr. 311/11.06.2020 publicat în SEAP de ADI Eco-Metropolitan Cluj în cadrul procedurii de atribuire a Contractului. De asemenea, în cadrul punctelor 12-19 din cadrul aceluiaşi răspuns consolidat la solicitările de clarificări, s-au indicat cantităţile de deşeuri pentru care se va aplica costul de transfer (poziţia 5.1. cheltuieli din cadrul staţiei de transfer) pentru fiecare din tarifele aferente colectării şi transportului deşeurilor.
7. Din corelarea informaţiilor prezentate în studiul de oportunitate coroborat cu răspunsurile la solicitările de clarificări menţionate, părţile constată că există o neconcordanţă între documentele documentaţiei de atribuire cu privire la fundamentarea tarifului pentru operarea şi administrarea staţiei de transfer, respectiv: pentru a determina costurile de operare a staţiei de transfer ( întrucât această activitate are în vedere gestionarea tuturor categoriilor de deşeuri aduse la staţii), trebuiau avute în vedere cantităţile totale de deşeuri care vor fi aduse în staţiile de transfer, însă pentru deşeurile care vor fi colectate de Delegat şi transportate la staţie de către acesta, costurile vor fi recuperate prin intermediul tarifelor de colectare şi transport, iar nu prin intermediul tarifului de operare a staţiei de transfer. Acest din urmă tarif include doar costurile pentru cantitatea deşeurilor care vor fi aduse la staţie de către operatorii ce vor colecta deşeurile stradale și cei care vor colecta deşeurile din parcuri si grădini.
8. Având în vedere aceste aspecte, părţile au stabilit că se va corecta valoarea Contractului în sensul corectării valorii activității de transfer prin actualizarea cantităţilor de deşeuri aduse la Staţia de Transfer de alţi operatori de salubrizare. În acest sens, Supercom S.A. a transmis adresa nr. **488/27.07.2021** la care a ataşat Formularul Metodologie calcul valoare contract Anexa F21 refăcut, cu actualizarea valorii totale a Contractului pentru componenta de operare/administrare a Staţiei de Transfer
9. Potrivit art. 10 alin. (4) din Contract, Toate categoriile de deșeuri se cântăresc la momentul ridicării lor și se emite bon de cântar generatorului. Tarifarea se va realiza pe baza bonurilor de cântar emise la fiecare ridicare de deșeuri. In factura lunară pentru serviciul de salubrizare emisă pentru un generator vor fi incluse toate bonurile de cântar emise pentru acel generator în decursul lunii.
10. Prin adresa nr**. 8929/20.09.2021** Supercom S.A. a arătat că situaţia provocată de pandemia Covid-19 a generat întârzieri în realizarea planului de mobilizare, Delegatul finalizând livrările aferente Contractului cu excepţia unor recipienţi care se află în curs de livrare şi implementarea softului de contabilizare a cantităţilor pe fiecare beneficiar, iar datorită faptului că acest mod de plată prin cântărire la fiecare beneficiar este un element de noutate şi a faptului că a avut o întârziere în livrarea RFID-urilor de 2 luni, încă nu a finalizat procesul de alocare şi înregistrare a recipienţilor în baza de date, solicitând drept urmare ca până la data de 31.12.2021 să folosească un sistem intermediar de determinare a cantităţilor şi implicit a costurilor rezultate pentru utilizatorii casnici, care se vor concretiza în facturile individuale emise pentru perioada începând cu luna iunie 2021
11. Prin adresa nr. **8911/20.09.2021**  Supercom S.A. a transmis fişa centralizatoare a Tarifelor Tranzitorii ofertate în cadrul procedurii de atribuire a Contractului, evidenţiind, pentru Tarifele Tranzitorii aferente colectării deşeurilor reciclabile de la populaţia din mediul urban ( TTurec), colectării deşeurilor reziduale şi biodegradabile de la populaţia din mediul urban ( TTurez), colectării deşeurilor reciclabile de la populaţia din mediul rural ( TTrrec), colectării deşeurilor reziduale şi biodegradabile de la populaţia din mediul rural ( TTrrez), contravaloarea serviciului determinată în lei/persoană.
12. Părţile au decis modificarea unor clauze din Contract

**Drept urmare, având în vedere aceste chestiuni, părţile au decis următoarele:**

**Art. 1.** Părţile confirmă faptul că până lafinalizarea tuturor investiţiilor în vederea intrării în funcţiune a CMID Cluj-Napoca, se impune aplicarea Tarifelor Tranzitorii cuprinse în Oferta Financiară ce constituie Anexa 2 a Contractului. În acest sens, Părţile prevăd că Tarifele Tranzitorii vor fi aplicabile până la momentul la care vor fi funcţionale toate instalaţiile din cadrul CMID Cluj-Napoca, respectiv vor fi operabile (i) celula I a depozitului, inclusiv instalaţiile şi clădirile aferente (staţia de epurare, instalaţia de colectare şi tratare a biogazului, staţia de combustibil, clădirea administrativă etc), (ii) staţia de sortare a deşeurilor reciclabile menajere şi similare, (iii) staţia de tratare mecano-biologică ( atât linia de compostare cât şi cea de tratare deşeuri reziduale), (iv) centrul de colectare pentru fluxurile speciale de deşeuri (periculoase menajere, voluminoase, construcţii şi demolări). Părţile estimează astfel că Tarifele Tranzitorii se vor aplica până la data de **31.12.2022**. În măsura în care instalaţiile din cadrul CMID vor fi funcţionale conform precizărilor anterioare înainte de această dată, perioada de aplicare a Tarifelor Tranzitorii va înceta la momentul la care instalaţiile menţionate devin funcţionale, Delegatul având obligaţia de la acest moment de a aplica Tarifele potrivit Contractului.

**Art. 2.** Se modifică art. 1 alin. (1) din Contract după cum urmează:

1. După definiţia Tarifului se introduce definiţia Tarifului Tranzitoriu

**Tarif Tranzitoriu:** înseamnă contravaloarea furnizării/prestării Serviciului care face obiectului prezentului Contract, conform Articolului 10 (“Tariful”) din prezentul Contract, aplicabil pe perioada tranzitorie, de la Data de Începere a Contractului şi până la finalizarea tuturor investiţiilor în vederea intrării în funcţiune a CMID Cluj-Napoca, respectiv până la momentul la care vor fi funcţionale toate instalaţiile din cadrul CMID Cluj-Napoca, respectiv vor fi operabile (i) celula I a depozitului, inclusiv instalaţiile şi clădirile aferente (staţia de epurare, instalaţia de colectare şi tratare a biogazului, staţia de combustibil, clădirea administrativă etc), (ii) staţia de sortare a deşeurilor reciclabile menajere şi similare, (iii) staţia de tratare mecano-biologică ( atât linia de compostare cât şi cea de tratare deşeuri reziduale), (iv) centrul de colectare pentru fluxurile speciale de deşeuri (periculoase menajere, voluminoase, construcţii şi demolări).

1. Se modifică definiţia Garanţiei de Bună Execuţie:

**Garanţia de Bună Execuţie** înseamnă garanţia de bună execuţie a Contractului, constituită legal de Delegat, prin virament bancar sau printr-un instrument de garantare emis de o instituţie de credit din România sau din alt stat valabil în România potrivit prevederilor legale în vigoare, sau de o societate de asigurări, în condiţiile legii, executabilă la prima cerere a ADI, cuprinzând angajamentul irevocabil şi necondiţionat al emitentului de a plăti orice sumă de bani solicitată de Delegatar dar în limita valorii Garanţiei de Bună Execuţie, pentru a garanta:

1. plata oricăror penalităţi care se pot înregistra în favoarea Delegatarului, plata oricăror sume către ADI conform prezentului Contract, inclusiv ca urmare a neîndeplinirii de către Delegat a obligaţiilor asumate prin prezentul Contract ;

**Art. 3.** Se modifică art. 5 alin. (1) lit. k) din Contract, după cum urmează**:**

**(1)** Delegatarul are următoarele drepturi, pe care le va exercita însă în corelare cu regulamentele, politicile tarifare şi programele şi strategiile de dezvoltare adoptate în cadrul ADI pentru Aria Delegării.

1. să modifice partea reglementară a Contractului (respectiv Regulamentul Serviciului şi Caietul de Sarcini al Serviciului, Anexa nr. 1 la Contract) pentru motive ce ţin de interesul naţional sau local şi/sau în caz de Modificare Legislativă

**Art. 4.** Se completează art. 10 din Contract, respectiv se introduc după alin. (1) două alineate noi, după cum urmează:

(11) Tariful Tranzitoriu pe care Delegatul are dreptul să îl aplice la Data de Începere a Contractului este următorul:

* + 1. Tarif tranzitoriu pentru colectarea deșeurilor reciclabile de la populația din mediul urban – TTurec = **514.51 lei/tonă** **fără TVA**;
    2. Tarif tranzitoriu pentru colectarea deșeurilor reziduale și biodegradabile de la populația din mediul urban – TTurez = **401.04 lei/tonă fără TVA**;
    3. Tarif tranzitoriu pentru colectarea deșeurilor reciclabile de la populația din mediul rural – TTrrec =**731.39 lei/tonă** **fără TVA**;
    4. Tarif tranzitoriu pentru colectarea deșeurilor reziduale și biodegradabile de la populația din mediul rural - TTrrez = **519.72 lei/tonă fără TVA**;
    5. Tarif tranzitoriu pentru colectarea deșeurilor reciclabile similare (inclusiv de la administratorii de piețe)- TToprec = **529.72 lei/tonă fără TVA**;
    6. Tarif tranzitoriu pentru colectarea deșeurilor reziduale și biodegradabile similare (inclusiv de la administratorii de piețe) – TToprez = **375.09 lei/tonă fără TVA**;
    7. Tarif tranzitoriu pentru colectarea deșeurilor menajere periculoase la solicitare - TTperic = **541.89 lei**/tonă fără TVA;
    8. Tarif tranzitoriu pentru colectarea deșeurilor voluminoase la solicitare - TTvolum = **341.29 lei**/tonă fără TVA;
    9. Tarif tranzitoriu pentru colectarea, transportul, tratarea și eliminarea deșeurilor de construcții-demolări la solicitare – TTC-D= **163.21 lei**/tonă fără TVA;
    10. Tarif tranzitoriu pentru colectarea, transportul și neutralizarea deșeurilor de cadavre de animale de pe domeniul public **18.566,88 lei/tonă** ;
    11. Tarif tranzitoriu pentru operarea și administrarea stațiilor de transfer - TTST = **214.19 lei**/tonă fără TVA;

(12) Toate prevederile Contractului şi a anexelor acestuia referitoare la Tariful/Tarifele prevăzute la alin. (1) se aplică în mod corespunzător şi cu privire la Tariful Tranzitoriu/Tarifele Tranzitorii prevăzut(e) la alin. (11), în măsura în care nu sunt incompatibile cu acestea.

**Art. 5.** Se actualizează valoarea activității de transfer a deşeurilor prin actualizarea cantităţilor de deşeuri aduse la Staţia de Transfer de alţi operatori de salubrizare, sens în care se modifică Formularul Metodologie calcul valoare contract Anexa F21 cuprins în Anexa 2 a Contractului, cu Formularul Metodologie calcul valoare contract Anexa F21 anexat prezentului act adiţional.

**Art. 6**. Se modifică art. 13 alin. (10) pct. 10.4 din Contract după cum urmează:

„10.4. Delegatul se obligă să remedieze toate deficiențele semnalate prin avizul de rectificare în termen de 24 de ore și avizul de rectificare majoră, în termen de 48 de ore. În cazul neremedierii deficiențelor în termenul specificat Delegatarul va avea dreptul să aplice penalități la fiecare aviz de rectificare și la fiecare aviz major de rectificare.”

**Art. 7.** Se modifică art. 18 din Contract, respectiv se introduc după alin. (4) două alineate noi, după cum urmează:

**(5)** Încheierea contractelor de prestări servicii cu utilizatorii este o obligație de rezultat a Delegatului, care va realiza toate demersurile care se impun în acest sens. Nerealizarea acestei obligatii de rezultat într-un procent de 100% constituie o circumstanţă a riscurilor de operare, transmise prin Contract Delegatului. Prin excepție, pentru utilizatorii cu care Delegatul nu a reusit sa incheie contractul de prestari servicii din motive neimputabile acestuia, cu toate că a depus toate diligenţele posibile în acest sens, dovedind acest aspect cu documente justificative, în măsura constatării imposibilităţii de contractare de către un reprezentant al Delegatului împreună cu un reprezentant al administraţiei publice locale din UAT-ul în cauză, Delegatul are posibilitatea de a obţine decontarea contravalorii serviciului de la unităţile administrativ teritoriale, în conditiile Legii 101/2006 sau oricărei alte reglementări similare incidente, prin intermediul taxelor speciale.

1. Plata contravalorii serviciului de salubrizare de către utilizatorii serviciului se va face in condițiile stabilite prin contractele incheiate cu acestia. Delegatul este obligat ca pentru acei utilizatori care nu au indeplinit obligațiile contractuale de plată care le revin, sa realizeze demersurile judiciare care se impun in vederea achitării acestor sume. Neîndeplinirea acestei obligații a Delegatului, indeplinirea defectuoasă a acesteia sau obținerea unor soluții nefavorabile in instanta nu va putea fi imputata Delegatarului ca o circumstanţă care atrage obligația acestuia de a achita în mod direct Delegatului contravaloarea respectivelor servicii şi nici nu va putea constitui temei pentru o cerere de modificare a tarifelor de salubrizare, riscul recuperarii acestor sume fiind suportat integral de catre Delegat.

**Art. 8.** Se modifică art. 21 din Contract, după cum urmează:

1. Delegatul va constitui, pe propriul său cost şi va menţine în vigoare Garanția de Bună Execuție în favoarea Delegatarului, pe toată Durata Contractului și ulterior, pe durata întregii perioade în care Delegatarul este îndreptățit să formuleze pretenții asupra Garanției de Bună Execuție potrivit prevederilor prezentului articol, în conformitate cu prevederile art. 46 HG 867/2016 şi având în vedere prevederile art 29, alin 11, lit (n) din legea 51/2006, . Garanția de Bună Execuție va fi în cuantum de 1.393.615 lei (în procent de 10% din valoarea anuala a contractului). Garanția de Bună Execuție se constituie pe toată Durata Contractului prin virament bancar sau printr-un instrument de garantare emis de o instituţie de credit din România sau din alt stat valabil în România potrivit prevederilor legale în vigoare sau de o societate de asigurări, în condiţiile legii.care devine Anexa nr. 10 („Garanţia de Bună Execuţie”) la prezentul Contract,

**(2)** Pentru evitarea oricărui dubiu, constituirea Garanției de Bună Execuție nu reduce şi nu limitează în niciun fel responsabilitatea Delegatului în legătură cu obligațiile care-i revin conform Contractului și nu împiedică Delegatarul sau ADI în baza mandatului primit, în exercitarea atribuţiilor sale de monitorizare a executării Contractului şi aplicare a penalităţilor, să ia orice altă măsură permisă de Legea în vigoare și/sau de clauzele Contractului în legătură cu încălcarea de către Delegat a obligațiilor sale.

**(3)** Garanția de Bună Execuție poate fi executată de către ADI, în limita prejudiciului creat, pentru plata sumelor menţionate la Art. 1 (“Definiţii şi interpretare”) din prezentul Contract, numai după notificarea Delegatului în acest sens, cu cel puțin 5 (cinci) Zile înainte, precizând obligaţiile care nu au fost respectate, precum şi termenul acordat pentru remedierea acestora. Daca Delegatul nu remediază prejudiciul în termenul acordat, ADI va executa Garanţia de Bună Execuţie, fără nici o altă notificare.

**(4)** În cazul stingerii, expirării, anulării sau încetării valabilităţii, din orice motiv, a Garanției de Bună Execuție, Delegatul o va reface sau va constitui o altă Garanţie de Bună Execuţie, cu cel puțin 15 (cincisprezece) Zile înainte de asemenea stingere, expirare, anulare sau încetare a valabilităţii şi pentru o perioadă cel puţin egală cu perioada de valabilitate a Garanţiei de Bună Execuţie anterioară. La refacerea/prelungirea valabilităţii Garanţiei de Bună Execuţie sau la constituirea unei noi Garanţii de Bună Execuţie, se va avea în vedere valoarea anuală a Contractului la data refacerii/prelungirii valabilităţii Garanţiei de Bună Execuţie sau la data constituirii unei noi Garanţii de Bună Execuţie, după caz În cazul executării totale sau parțiale a Garanției de Bună Execuție, Delegatul va fi obligat să refacă Garanția de Bună Execuţie sau să constituie o altă Garanție de Bună Execuţie, în termen de 15 (cincisprezece) Zile de la data executării şi pentru o perioadă cel puţin egală cu perioada de valabilitate a Garanţiei de Bună Execuţie anterioară, luând în considerare valoarea anuală a Contractului la data refacerii Garanţiei de Bună Execuţie sau la data constituirii unei noi Garanţii de Bună Execuţie, după caz.

**(5)** Nerespectarea de către Delegat a obligaţiilor prevăzute de prezentul articol reprezintă o încălcare semnificativă de către Delegat a obligaţiilor contractuale, Delegatarul având dreptul de a rezilia unilateral Contractul cu efect imediat, fără intervenția instanței și fără a fi necesară punerea în întârziere sau parcurgerea altor formalități suplimentare, Delegatul fiind de drept în întârziere cu privire la nerespectarea obligațiilor prevăzute de prezentul articol.. Suplimentar, în cazul în care Delegatul nu își îndeplinește / își îndeplinește necorespunzător obligația de a reface Garanția de Bună Execuție sau de a constitui o nouă Garanție de Bună Execuție în condițiile stabilite anterior prin prezentul articol, Delegatarul este îndreptățit să execute integral Garanția de Bună Execuție în vigoare la momentul la care Delegatul avea obligația de a reface Garanția de Bună Execuție sau de a constitui o nouă Garanție de Bună Execuție în condițiile stabilite anterior prin prezentul articol și să o mențină cu titlu de depozit, în vederea acoperirii oricăror sume menționate la art. 1 (Definiții și Interpretare – Garanția de Bună Execuție), urmând a fi restituită Delegatului exclusiv în măsura și la momentul refacerii Garanției de Bună Execuție sau a constituirii unei noi Garanții de Bună Execuție în condițiile stabilite anterior prin prezentul articol.

**(6)** ADI va returna Operatorului Garanţia de Bună Execuție în termen de cel mult 14 (paisprezece) Zile de la data semnării procesului-verbal de predare-primire a Bunurilor de Retur care sunt restituite Delegatarului odată cu încetarea Contractului, dacă ADI nu a ridicat până la acea dată pretenții asupra ei ca urmare a nerespectării de către Delegat a unor obligaţii contractuale. Pentru claritate, părțile stabilesc că Delegatul are obligația de a menține în vigoare o Garanție de Bună Execuție constituită potrivit prevederilor prezentului Contract, ulterior încetării Contractului și ulterior Datei de Predare a Bunurilor de Retur, pentru o perioadă de 14 Zile de la data semnării procesului verbal de predare-primire a Bunurilor de Retur."

**Art. 9.** Se modifică art. 28 alin. (2) paragraful 2, respectiv se introduce litera g), după cum urmează:

Delegatul este obligat la plata penalităţilor contractuale în caz de neîndeplinire a obligaţiilor sale, inclusiv pentru următoarele obligaţii, în cuantumul stipulat în continuare:

g) omisiunea colectării şi transportului oricărui tip de deşeu pe care Delegatul are obligaţia de a-l colecta şi transporta conform Contractului – penalitate zilnică echivalentă cu Tariful/Tariful Tranzitoriu practicat de Delegat pentru tipul de deşeu care nu a fost colectat şi transportat conform Contractului, calculat raportat la cantitatea respectivă de deşeu care nu a fost colectată şi transportată de Delegat; după 10 zile calendaristice în care deşeurile respective nu au fost colectate şi transportate de Delegat, penalitatea zilnică anterior stabilită va crește de 5 (cinci) ori .

**Art. 10.** Se modifică art. 34 din Contract, după cum urmează:

**(1)** Părțile au în vedere faptul că, în sensul art. 6 din Legea 100/2016, contractul presupune transferul către Delegat a unei părți semnificative a riscului de operare. Riscurile astfel transmise includ atât riscul de cerere cât si riscul de oferta, astfel cum sunt ele definite de art. 6 alin. (4) din Legea 100/2016

**(2)** În cazul Delegatului, menținerea echilibrului contractual pe durata executarii contractului se va realiza exclusiv prin solicitările de modificare și ajustare a tarifului, în condițiile expres și limitativ reglementate de Ordinul ANRSC 109/2007 sau orice alt act normativ similar incident.

## **Art. 11.** Se modifică art. 52, respectiv se introduce alin. (3) având următorul conţinut:

**(3)** Orice modificare a Legii conduce la modificarea de drept a prezentului contract.

**Art. 12**. **(1)** Se implementează un sistem intermediar de determinare a cantităţii de deşeuri colectate şi respectiv de facturare a contravalorii serviciului în sarcina utilizatorilor, după cum urmează:

1. **Pentru utilizatorii casnici:**
2. Se determină cantitatea totală colectată de la utilizatorii casnici, la nivelul fiecărui UAT în parte, pentru fiecare flux de colectare. Cântărirea se realizează folosind sistemul de cântărire al autospecialelor şi va fi verificată cu ajutorul cântarelor-basculă din Staţia de Transfer.
3. În sarcina utilizatorilor casnici, se va factura contravaloarea serviciilor, după cum urmează:
4. Pentru colectarea deşeurilor reciclabile, reziduale şi biodegradabile, se va factura o sumă fixă lunară reprezentând Tariful Tranzitoriu ofertat de Supercom S.A, determinat în lei/persoană, respectiv :
   * + colectarea deșeurilor reciclabile de la populația din mediul urban – TTurec = **2.22 lei/persoană/lună** **fără TVA**;
     + colectarea deșeurilor reziduale și biodegradabile de la populația din mediul urban – TTurez = **4.76 lei/persoană/lună fără TVA**;
     + colectarea deșeurilor reciclabile de la populația din mediul rural – TTrrec =**1.70 lei/persoană/lună** **fără TVA**;
     + colectarea deșeurilor reziduale și biodegradabile de la populația din mediul rural - TTrrez = **3.17** **lei/persoană/lună fără TVA**;
5. Pentru celelalte servicii prestate în favoarea utilizatorilor casnici, se va factura Tariful Tranzitoriu ofertat de Supercom S.A. determinat în lei/tonă, în funcţie de cantitatea de deşeuri efectiv colectată de la fiecare beneficiar, respectiv :
   * + colectarea deșeurilor menajere periculoase la solicitare - TTperic = **541.89 lei**/tonă fără TVA;
     + colectarea deșeurilor voluminoase la solicitare - TTvolum = **341.29 lei**/tonă fără TVA;
     + colectarea, transportul, tratarea și eliminarea deșeurilor de construcții-demolări la solicitare – TTC-D= **163.21 lei**/tonă fără TVA;
     + colectarea, transportul și neutralizarea deșeurilor de cadavre de animale de pe domeniul public **18.566,88 lei/tonă** fără TVA ;
     + operarea și administrarea stațiilor de transfer - TTST = **214.19 lei**/tonă fără TVA;
6. **Pentru utilizatorii non-casnici ( agenţi economici şi instituţii publice):**

Pentru cantităţile colectate la nivelul individual al fiecărui utilizator non-casnic se emite un bon de confirmare în care se va înscrie cantitatea efectiv colectată. Factura va fi emisă lunar iar contravaloarea acesteia va rezulta din cantităţile totale colectate la nivelul unei luni calendaristice, acestea se cumulează şi se înmulţesc cu tariful/kg.

1. **Depozite necontrolate**

Cantitatea totală colectată la nivel de UAT – provenită din depozite necontrolate va fi pozată, cântărită sau determinată volumetric.

Cantitatea va fi înmulţită cu tariful aprobat şi se va emite factură pentru fiecare Beneficiar.

**(2)** Părţile confirmă că este înţelegerea acestora ca sistemul intermediar prevăzut la alin. (1) să se aplice pentru perioada **01.06.2021-31.12.2021**. Ulterior acestei perioade, determinarea cantităţilor şi respectiv a costurilor care vor fi tarifate în sarcina utilizatorilor se va face potrivit prevederilor Contractului şi a anexelor acestuia.

**(3)** Părţile stabilesc că sistemul intermediar prevăzut la alin. (1) se aplică exclusiv temporar, iar pentru perioada de implementare a acestui sistem, astfel cum este prevăzută la alin. (2) sau va fi ulterior modificată/prelungită de către Părţi, după caz, Delegatul nu va putea formula nicio pretenţie împotriva Delegatarului/ADI pentru eventuale diferenţe între contravaloarea serviciilor prestate în această perioadă şi valoarea facturată conform sistemului intermediar prevăzut la alin. (1). De asemenea, părţile stabilesc că în măsura în care numărul locuitorilor existenţi la nivelul fiecărui UAT diferă faţă de numărul indicat în Anexa 3 a Caietului de Sarcini, Delegatul confirmă că nu va putea formula nicio pretenţie împotriva Delegatarului / ADI ca urmare a acestei diferenţe. Pentru claritate, părţile stabilesc că dacă în procesul de contractare cu utilizatorii, Delegatul va constata că numărul de locuitori existenţi la nivelul fiecărui UAT este mai mic decât cel indicat în Anexa 3 a Caietului de Sarcini, Delegatul nu va putea formula nicio pretenţie, de nicio natură, împotriva Delegatarului/ ADI pentru suportarea contravalorii serviciului pentru acele cantităţi de deşeuri colectate din respectivul UAT, care nu au putut fi tarifate în sarcina utilizatorilor existenţi.

**Art. 13.** Toate celelalte prevederi ale Contractului rămân nemodificate.

**Art. 14.** Prezentul act adițional intră în vigoare de la data semnării lui de către ambele părți.

**Prezentul act adițional s-a încheiat azi ......................., în 3 exemplare originale.**

**Pentru DELEGATAR DELEGAT**

**Asociaţia de Dezvoltare Intercomunitară SUPERCOM S.A.**

**ECO-METROPOLITAN CLUJ**

**Preşedinte Mînzat Marius Dorel Administrator Ciuclea Ilie-Ionel**

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**